b"\n_START_ARTICLE_\nCiutat antiga de Quebec\n_START_SECTION_\nCiutat Alta\n_START_PARAGRAPH_\nSamuel de Champlain va triar la zona de la Ciutat Alta per instal\xc2\xb7lar el Fort Saint-Louis l'any 1608. S'ha mantingut des del seus inicis la naturalesa militar i administrativa per la seva posici\xc3\xb3 estrat\xc3\xa8gica a la part alta del promontori de cap Diamant. Va ser ocupada principalment per funcionaris del govern brit\xc3\xa0nic i el clergat cat\xc3\xb2lic despr\xc3\xa9s de la conquesta brit\xc3\xa0nica, mentre que els comerciants i artesans francesos i anglesos vivien a la Ciutat Baixa._NEWLINE_La forta pres\xc3\xa8ncia militar a la zona alta va limitar molt el creixement durant molts anys. El segle XIX va sorgir un moviment que volia demolir les fortificacions, considerant-les obsoletes, innecess\xc3\xa0ries i com un obstacle per al desenvolupament urb\xc3\xa0. El governador general de Canad\xc3\xa0, Lord Dufferin va aconseguir persuadir els funcionaris de preservar i reconstruir-les el car\xc3\xa0cter de la ciutat emmurallada, adaptant l'espai a les necessitats d'una ciutat moderna. L'\xc3\xa0rea va experimentar una certa degradaci\xc3\xb3 i va caure en des\xc3\xbas a la d\xc3\xa8cada de 1950, per\xc3\xb2 experiment\xc3\xa0 un nou impuls a la d\xc3\xa8cada de 1970._NEWLINE_La majoria dels edificis del districte daten del segle XIX. La construcci\xc3\xb3 d'alguns fins i tot es remunta als segles XVII i XVIII. El lloc compta amb diversos carrers comercials, el carrer de Saint-Jean, Sainte-Anne i Buade. L'administraci\xc3\xb3 p\xc3\xbablica i les institucions encara ocupen un lloc especial en el cor de la ciutat: l'ajuntament, el Seminari, el Convent de les Ursulines, el monestir bas\xc3\xadlica catedral de Notre-Dame de Quebec agustiniana i l'H\xc3\xb4tel-Dieu de Quebec. Hi ha molts hotels, incloent el Ch\xc3\xa2teau Frontenac, o \xc3\xa9s un dest\xc3\xad tur\xc3\xadstic molt popular. A la zona tamb\xc3\xa9 es troben molts parcs ben cuidats, entre ells, el parc de l'Esplanade, de l'Artillerie, dels Gouverneurs, el parc Montmorency i els jardins de l'H\xc3\xb4tel-de-Ville.\n_START_SECTION_\nCiutat Baixa\n_START_PARAGRAPH_\nLa Ciutat Baixa \xc3\xa9s un barri hist\xc3\xb2ric situat als peus de cap Diamant. Durant 1608, Samuel de Champlain va construir un estatge, els restes del qual es van trobat recentment a la Pla\xc3\xa7a Reial. Aquesta pla\xc3\xa7a ha estat restaurada per tal de reconstruir l'esperit franc\xc3\xa8s dels seus or\xc3\xadgens. En ella es troba l'esgl\xc3\xa9sia de Notre-Dame-des-Victoires, comen\xc3\xa7ada a construir durant el 1687 i que es va acabar el 1723._NEWLINE_Respecte a museus, teatres i exposicions es troben: el Museu de la Civilitzaci\xc3\xb3, el Museu Naval de Quebec, les casernes Dalhousie i el Teatre Petit Champlain. Des del port de Quebec, s'observa la conca Louise, la Brown, la Pointe \xc3\xa0 Carcy l'estaci\xc3\xb3 de tren Palais i l'Antic Mercat del Port. Altres llocs remarcables son la pla\xc3\xa7a de Par\xc3\xads, el parc Ulric-Joseph-Tessier, el carrer Saint-Pierre, carrer Saint-Paul, carrer Sault-au-Matelot i el Saint-Vallier Est, antic Saint- Charles, el primer carrer que fou pavimentat a Quebec._NEWLINE_Del carrer de Petit-Champlain, molt estret, als peus de cap Diamant, surt un funicular que connecta amb la part alta, o b\xc3\xa9, el carrer C\xc3\xb4te de la Montagne."